Għadd ta' personalitajiet Maltin ħallew messaġġi, tifkiriet u ritratti oħra tal-mibki Joseph Debono. Raġel li żgur ħadd ma stenna li llum ser inkunu qed insellmulu tal-aħħar. Bjorn ħallielu messaġġ mill-qalb hekk kif dal-aħħar kien viċin tiegħu ħafna. "L-ALS marda kiefra li ma tiffranka lil ħadd. Xtaqna ħafna li Joe ikun resident fid-DAR il-ġdida imma sfortunatament ma laħaqx. Għinuna niftħu t-tieni dar qabel ma jkun iktar tard għal ħafna aktar nies." Martu Tanya li għaddejja żgur minn siegħa kerha immens ukoll għadha kif ħalliet il-messaġġ tagħha lil żewġha Joe. "Illum hallejtna....issa strieh. Bqajt tiggieled sa l-ahhar ghal hajja li habbejt. Ghallimtna l-kuragg bir-rieda li bqajt ghaddej taghmel kollox, minkejja d-difffikultajiet kollha li kellek. Grazzi tal-familja li ghamilna flimkien, u li ma hallejtna neqsin minn xejn. Kompli tbissem dik it-tbissima li ghandek hawnhekk." Il-preżentatur Peppi Azzopardi jaqsam filmat mimlija memorji mill-passat speċjalment waqt il-programm Xarabank. Hu jsejjaħlu ħuh, "Tislima lil ħija." Din turi r-relazzjoni mill-aqwa li dejjem kien hemm bejn Peppi u Joe. Joe Julian sellem il-memorja tiegħu ukoll, u semma l-karattru umoristiku li dejjem kellu Joe f'ħajtu. "Insellimlek Ġuż… Hemm fuq hemm ħafna nies jistennewk tgħidilhom xi ċajta..." Il-kantana Pamela Bezzina wkoll ħadet ħsieb kitbet messaġġ lil dan il-leġġenda. " Tlaqt malajr imma Issa ħlist mit-tbatija! Issa tista tiġri, anzi ttir; tista' terġa tibda tferraħ lill-anġli bla ebda rbit ta' lsien; grazzi tal-mumenti ferrieħa li qsamt mal-Maltin kollha" Dawn u aktar se jħossu n-nuqqas tiegħek Joe! Strieħ fis-sliem - għal dejjem f'qalbna! Miktub Minn Interessat ħafna f'dak kollu li hu relatat mal-midja u x-xandir. Nistgħu ngħidu li hu ffissat fid-dinja tal-ispettaklu; kemm dik lokali kif ukoll internazzjonali. Isegwi d-drama Maltija ta' kull ġeneru u tassew japprezza t-talent Malti. Għandu esperjenza fejn jidħol kant, kif ukoll animazzjoni għat-tfal. Hu jħoss sodisfazzjon kbir meta jferraħ lil ħaddieħor u tkun xi tkun iċ-ċirkostanza jipprova dejjem iżomm tbissima fuq fommu. Bil-Filmat: Marilena Gauci Tagħti Xokk Lil Kulħadd B'Kelma Li Kienet Ser Tgħid Pubblikament! "Ħajtek Hi Rigal Għan-Nies Kollha Li Huma Tant Ixxurtjati Li Għandhom Lilek F'Ħajjithom" - Stephanie Chircop Lill-Maħbub Tagħha Justin Bil-Filmat: Iċ-Ċkejkna Elle Tiżvela Ma' Missierha Ben Dwar Biża' Li Għandha! Bil-Filmat: "Xita Qawwija Toħloq Għargħar..." - L-Effetti Tat-Temp B'Sitwazzjoni Tal-Waħx